**DJEČJI VRTIĆ GRIGOR VITEZ**

Samobor, Perkovčeva 88/1

**KLASA:** 112-07/24-01/30

**URBROJ:** 238-27-71/02-24-1

Samobor, 3.9.2024.

Temeljem članka 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), te članka 6. Pravilnika o radu, Dječji vrtić Grigor Vitez raspisuje

**NATJEČAJ**

**za obavljanje poslova radnog mjesta**

1. **POMOĆNIK ZA DIJETE S TEŠKOĆAMA U RAZVOJU**

* dva (2) izvršitelja/icena određeno, puno radno vrijeme najdulje do 30.06.2025.g

**UVJETI za radno mjesto pomoćnik za dijete s teškoćama u razvoju** sukladno članku 24.a. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) su:

* završeno najmanje četverogodišnje srednjoškolsko obrazovanje
* da nije roditelj niti drugi član uže obitelji djeteta kojemu se pruža potpora

Prednost pri zapošljavanju ostvaruju odgojitelji pripravnici ili studenti predškolskog odgoja, fizioterapeuti, te osobe koje su stručno osposobljene za poslove dadilje.

Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23).

Na natječaj se pod ravnopravnim uvjetima mogu prijaviti osobe oba spola. Izrazi navedeni u natječaju u muškom rodu neutralni su, a odnose se na osobe oba spola.

Probni rad je u trajanju od 180 dana.

**Kandidati uz prijavu na natječaj prilažu**:

1. vlastoručno potpisanu prijavu/molbu na natječaj
2. životopis
3. dokaz o stečenoj stručnoj spremi
4. domovnicu
5. dokaz o radnom stažu (elektronički zapis iz evidencije Hrvatskog zavoda za mirovinsko osiguranje), ne stariji od mjesec dana od dana objave natječaja
6. uvjerenje da se protiv kandidata ne vodi kazneni postupak za neko od kaznenih djela navedenih u čl.25.st.1. Zakona o predškolskom odgoju i obrazovanju – ne starije od mjesec dana od dana objave natječaja
7. uvjerenje da se protiv kandidata ne vodi prekršajni postupak za neki od navedenih u čl.25.st.1.Zakona o predškolskom odgoju i obrazovanju – ne starije od mjesec dana od dana objave natječaja

Sve tražene dokumente iz točke 3., 4., 5., 6., i 7. kandidati/inje mogu dostaviti u preslici.

Prije sklapanja ugovora o radu izabrani kandidati/inje dužni su dostaviti originale ili ovjerene preslike traženih dokumenata.

Kandidati koji ostvaruju pravo prednosti pri zapošljavanju dužni su u prijavi na natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na druge kandidate/kinje pod jednakim uvjetima.

Sukladno odredbi članka 103. stavak 3. Zakona o hrvatskim braniteljima iz Domovinskog rata i članova njihove obitelji (NN 121/17) u nastavku je poveznica na dokaze koje kandidati/kinje koji se pozivaju na pravo prednosti trebaju priložiti: <https://branitelji.gov.hr/zaposljavanje-843/843>

Osoba koja se poziva na pravo prednosti prilikom zapošljavanja u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužna je, osim dokaza o ispunjavanju traženih uvjeta, priložiti dokumentaciju (dokaze) propisanu člankom 49. stavkom 1 istog Zakona. U nastavku je poveznica na dokaze koje kandidati/kinje koji se pozivaju na pravo prednosti trebaju priložiti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osoba koja se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), uz prijavu na natječaj dužna je, osim dokaza o ispunjavanju traženih uvjeta, priložiti dokaz o utvrđenom statusu osobe sa invaliditetom.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Kandidatom prijavljenim na natječaj smatrat će se samo osoba koja podnese pravovremenu i urednu prijavu sa svim prilozima, te koja ispunjava formalne uvjete iz natječaja.

Urednom prijavom smatra se prijava koja sadrži sve podatke i priloge navedene u natječaju.

Nepotpune i/ili nepravovremene prijave neće se razmatrati.

Kandidati koji ispunjavaju uvjete iz natječaja i koji su podnijeli urednu prijavu biti će pozvani na razgovor.

Obavijest i uputa kandidatima o vremenu, mjestu, načinu i svim bitnim elementima održavanja selektivnog postupka bit će objavljena najmanje tri dana prije dana određenog za isto, na mrežnoj stranici Vrtića.

Kandidat koji ne pristupi razgovoru smatra se da je odustao od prijave na natječaj i više se ne smatra kandidatom u natječajnom postupku.

O rezultatima natječaja kandidati će biti obaviješteni na mrežnim stranicama DV Grigor Vitez Samobor.

**Rok za podnošenje prijava je 8 dana od dana objavljivanja natječaja.**

Prijave za natječaj s obveznom dokumentacijom dostavljaju se na adresu:  
Dječji vrtić GRIGOR VITEZ, Samobor, Perkovčeva 88/1, 10430 Samobor uz napomenu „*Za natječaj – POMOĆNIK ZA DIJETE S TEŠKOĆAMA U RAZVOJU “.*

Natječaj je objavljen na mrežnim stranicama i oglasnim pločama Hrvatskog Zavoda za zapošljavanje te mrežnim stranicama i oglasnoj ploči Dječjeg vrtića Grigor Vitez dana 3.9.2024. – 11.9.2024.godine.